stanford-oval/wikipedia huggingface dataset:
AllMusic

| --- | --- |

 סוג:  מסד נתונים מקוון למוזיקה 
 תקופת הפעילות:  1991–הווה (כ־34 שנים)
 מייסדים:  מייקל ארלוויין
 בעלות:  All Media Guide
 הרשמה:  לא
 www.allmusic.com
 
AllMusic (בעבר נקרא All Music Guide או AMG) הוא אתר אינטרנט המתמחה במוזיקה. האתר מכיל מסד נתונים מקוון של מידע על יוצרים, זמרים, אלבומים, סגנונות מוזיקליים ועוד.
מאגר המידע של AllMusic נוסד ב-1991, שנים לפני ה-World Wide Web, והיה זמין לראשונה בפרוטוקול גופר. האתר עלה לרשת האינטרנט בשנת 1995.
האתר מכיל מידע על:
מידע בסיסי: שמות, ז'אנרים מוזיקליים, יוצרים, זכויות יוצרים, מספר המוצר וכו'
מידע מפורט: סגנון, אווירה וכו'
מידע מקושר: אלבומים וזמרים דומים, השפעות וכו'
מידע עריכתי: ביוגרפיה, סקירה, דירוג וכו'
מאגר המידע של AllMusic נוצר ונערך על ידי צוות עורכים מיומנים בלבד. רשת העורכים כוללת מעל תשע מאות מבקרי מוזיקה אשר סוקרים אלבומים ושירים, וכותבים ביוגרפיות לזמרים וללהקות.
האתר מעיד על עצמו כי ברשותו מאגר השירים הדיגיטליים הגדול בעולם, הכולל שנים עשר מיליון שירים בקירוב, ובנוסף מאגר עטיפות הדיסקים הגדול בעולם, הכולל מעל לתשע מאות אלף סריקות של עטיפות.
רקע AllRovi

All Media Guide (AMG) הוקמה בשנת 1991 על ידי המייסדים מייקל ארלוויין, ולדימיר בוגדנוב, כריס וודס, ומייקל קאל. המטרה הראשונית של הפלטפורמה הייתה ליצור מאגרי מידע מקיפים בתחום המוזיקה, הסרטים והמשחקים, כדי לספק למשתמשים מידע אמין ומפורט על תכנים אלו.
במהלך השנים, AMG עברה מספר שינויים בבעלות. בשנת 2007, נרכשה החברה על ידי Macrovision, חברה שהתמקדה בטכנולוגיות הגנה על זכויות יוצרים וניהול תוכן דיגיטלי. בשנת 2009, Macrovision שינתה את שמה ל-Rovi Corporation, והמותג AMG הוחלף ל-AllRovi. החברה שיתפה פעולה עם גופים שונים בתעשיית הבידור, כולל ספקי תוכן, מפיצים ופלטפורמות דיגיטליות, כדי להרחיב את היקף המידע והשירותים שהציעה.
AllRovi פעלה כפלטפורמה נפרדת מ-2011 עד 2013. לאחר 2013, האתר לא המשיך כמותג עצמאי, והשירותים שלו התמזגו עם אתרים כמו allmusic.com ו-allmovie.com, שמנוהלים כיום על ידי All Media Network, LLC, שהיא חלק מ-Xperi Inc. הסיבות לשינוי כללו אסטרטגיה עסקית של Rovi למכור את הגישה לצרכנים ולהתמקד ברישוי תוכן.
ראו גם

מומה
AllMovie
מגפת הקורונה בסוריה

| --- | --- |
 במדינות או באזורים:  סוריה (1980–2024) סוריה
 מקרי מוות:  3,164‏
 מקרי הדבקה:  57,595‏   • 61 מהם חולים פעילים
 הבריאו:  54,370‏ רענון נתונים
 
מגפת הקורונה הגורמת לתחלואה ולמותם של רבים, התפרצה לראשונה בסוריה ב-22 במרץ 2020.
סוריה נחשבה לפגיעה במיוחד למגפה בשל מלחמת האזרחים במדינה והמצב ההומניטרי הקשה בה. היה מחסור בבדיקות והייתה גישה נמוכה לאזורים מסוימים מצד חלק מגורמי החוץ.
התפשטות המגפה והמאבק בה > אפריל-מאי

17 באפריל: כורדיסטן הסורית הודיעה על החולה הראשון אבל הממשלה הסורית לא דיווחה על כך.
14 במאי: צוות הממשלה הסורית שהוטל על נקיטת צעדים להתמודדות עם הנגיף הצביע על כך שניתן להטיל עוצר שלם 24 שעות ביממה, תלוי בשינויים הקשורים לנגיף. Later, the government decided to extend the curfew during Fridays and Saturdays to be from 12 p.m. to 6 a.m starting 3 April 2020. After that, Curfew in all week-days was reduced to be from 7:30 p.m. to 6 a.m. during The holy Islamic month of Ramadan, which started 24 April 2020, and Eid, which started 24 May 2020.
20 במאי: משרד הבריאות טען כי בסוריה במשך 20 יום (מאז תחילת מאי) לא נרשמו מקרים מקומיים של תחלואה וכי המקרים הרשומים בתקופה הגיעו מחוץ לסוריה. המשרד גם ציין מחסור בערכות בדיקה.
25 במאי:
משרד הבריאות דיווח על 20 מקרים חדשים של חולים שמקורם מחוץ למדינה; 15 מכווית, 3 מסודאן, 1 מרוסיה ואחד מאיחוד האמירויות הערביות. ("המספר הגבוה ביותר ליום אחד שדווח").
הממשלה החליטה כי העוצר והגבלת התנועה בין המחוזות יוסרו למחרת (שלישי, 26 במאי 2020). אך ציינו כי קיימת עדיין אפשרות לעוצר מלא בעתיד, תלוי בהתפתחויות הקשורות למגפה.
31 במאי:
לפי חישובי המומחים 95 אחוזים מיחידות הטיפול נמרץ באזורי המורדים תפוסות. כמויות גדולות של ציוד המתינו להיתר מהנשיא בשאר אל-אסד להישלח לארצו אבל הרשות לא ניתנה. מתנדבי "הקסדות הלבנות" היו היחידים שנסו לחטא את מחנות העקורים.
לפי הדיווח הרשמי פחות מ-130 נדבקו בנגיף ו-4 מתו, נתונים שנחשבים לא אמינים.
במהלך מלחמת האזרחים, בששת החודשים הראשונים של 2020, החריבו כוחותיו של אסד לא פחות מ-84 בתי חולים ומרפאות במחוז אדליב הנצור, שבו 3 מיליון איש, שליש מהם פליטים. באזור כורדיסטן הסורית שבחסות ארצות הברית נשארו רק 26 מרכזים רפואיים מתוך 279 שהיו שם. 70 אחוזים מהרופאים ואנשי הסגל הטיפולי ברחו מן המדינה. אסד לא איפשר לארגון הבריאות העולמי ולעמותות סיוע זרות להעביר לשטחי המורדים ציוד רפואי ובראש ובראשונה ערכות לבדיקות. שיירות סיוע הותקפו מן האוויר והצליחו להכניס מטורקיה רק 55 טונות ציוד - מעט מאוד בהשוואה לצרכים. במעט שהיה להם ערכו הכורדים קצת בדיקות מדגמיות. בהיעדר מעבדות פעילות אילץ אותם אסד לשלוח את הדגימות למעבדה בדמשק. כאשר אותר אדם נגוע בקורונה נמנעו מלהודיע על כך לכורדים. כך אסד עודד תחלואת קורונה באזורי המורדים.
ביאורים

↑  ההשהיה תוכננה במקור להסתיים ב-2 באפריל, אך סיומה נדחה עוד פעמים רבות עד שהממשלה החליטה לסיים את הסמסטר השני לכלל הלומדים ולאפשר להם לדלג על תוצאות הבחינות של הסמסטר הראשון.
↑  ההשהיה תוכננה במקור להסתיים ב-23 במאי.
יעקב בנאי

ערך זה עוסק בשחקן קולנוע ותיאטרון. אם התכוונתם ללוחם הלח"י, ראו .
| --- | --- |

בנאי בשנות ה-40
 לידה:  1919 ירושלים, ארץ ישראל
 פטירה:  28 בדצמבר 1993 (בגיל 74 בערך) גבעתיים, ישראל
 מדינה:  ישראל ישראל
 תקופת הפעילות:  1941–1993 (כ־52 שנים)
 פרופיל ב-IMDb
יעקב בנאי (1919 – 28 בדצמבר 1993) היה שחקן קולנוע ותיאטרון ישראלי, יליד ירושלים, והשני משמונת האחים במשפחת בנאי.
ביוגרפיה

בנאי נולד למאיר אליהו ומלכה לבית שבתאי וגדל בשכונת מחנה יהודה בירושלים, בסביבות השוק.
החל להופיע במסגרת בית הספר הדרמטי של האוניברסיטה העברית. היה ראשון האחים שהלך ללמוד משחק.
בשנת 1942 הצטרף לתיאטרון "המטאטא".
במלחמת העצמאות היה חבר בצוות בידור עם שמואל עצמון בזמן המצור על העיר.
בשנת 1950 נשא את מרים לאישה, והופיע בהצגות בתיאטרון, בעיקר ב"זירה" ואצל גיורא גודיק.
בסביבות שנת 1957 עבר עם משפחתו לגבעתיים, שבה התגורר עד לפטירתו.
בתחילת שנות ה-60 הופיע יחד עם אלברט כהן, זוהר אוריין וליה דוליצקיה במסגרת "להקת זרקור". הלהקה העלתה מופעי בידור שכללו גם קטעי זימרה, המפורסם שבהם "סבא ליאון".
כמו כן שיחק בסרטים רבים, בהם: "אקסודוס" (1960), "סאלח שבתי" ו"שמונה בעקבות אחד" (1964), "אסירי החופש" (1968), "מרגו שלי" (1969), "השוטר אזולאי" (1971), "חסמבה ונערי ההפקר" (1971), "מתנה משמיים" (1973), "חגיגה בסנוקר" (1975), "רק היום" (1976), "אדון לאון" (1982), "מכת שמש" (1984), "הדודה מארגנטינה" (1984) "מקום ליד הים" (1988), "אבא גנוב 2" (1989) ו"שלג באוגוסט" (1993) .
היה בין הקריינים והמגישים של תוכניות הילדים בתוכנית לאם ולילד, ובין השאר  הגיש את סדרת "סיפורי ניסן ורחמים משיכון ב'" מאת רעיה בלטמן.
ב-1991 השתתף בסרט "לא בלי בתי" עם סאלי פילד ובו גילם תפקיד קצר של איש דת שיעי.
ב-1989 הוציא עם בנו אהוד אלבום בשם "תחת שיח היסמין", ובו סיפר אגדות עם פרסיות על רקע נגינתו ושירתו של הבן.
בשנת 1983 התאלמן מאשתו מרים, אימם של בניו, אלי ואהוד.
לאחר מכן ניהל במשך ארבע שנים מערכת יחסים עם אישה הצעירה ממנו בכארבעים שנה, ושמר עימה על קשר עד ליום מותו.
יעקב בנאי נפטר מהתקף לב בביתו שבגבעתיים, והותיר אחריו שני בנים (ביניהם את הזמר והיוצר אהוד בנאי) ושלוש נכדות.
המחלקה ליעילות הממשל

| --- | --- |
סמליל המחלקה ליעילות הממשל

בניין משרד ההנהלה ע"ש אייזנהאואר, ממנו פועלת המחלקה ליעילות הממשל
 מידע כללי
 מדינה:  ארצות הברית ארצות הברית
 תחום שיפוט:  ארצות הברית 
 סוכנות אם:  United States DOGE Service 
 תאריך הקמה:  20 בינואר 2025 
 ראש:  אילון מאסק
 מטה מרכזי:  בניין משרד ההנהלה ע"ש אייזנהאואר
 עובדים:  כ-20
 doge.gov
 
המחלקה ליעילות הממשל או DOGE (מבוטא: דוג', באנגלית: Department of Government Efficiency) היא מחלקה ממשלתית שהוקמה ב-20 בינואר 2025 על ידי נשיא ארצות הברית דונלד טראמפ. ראש המחלקה הראשון הוא היזם ואיש העסקים אילון מאסק.
מאסק הציע ונבחר על ידי טראמפ להנהיג את המחלקה
הקמה

הרעיון של DOGE נקשר להבטחות הקמפיין של דונלד טראמפ לצמצום ההוצאות הפדרליות ולהקטנת הגירעון הממשלתי והפיסקלי. ב-12 בנובמבר 2024, טראמפ הכריז על כוונתו להקים את המחלקה בהנהגתם של אילון מאסק וויווק רמאסוואמי. עם זאת, עם הקמת המחלקה, הוחלט כי בראשה יעמוד מאסק לבדו. נשיא ארגנטינה, חאבייר מיליי, הצהיר כי לפני ההכרזה הרשמית על הקמת "DOGE", אילון מאסק שוחח עם השר לדה-רגולציה ויעילות הממשל בארגנטינה, פדריקו שטורצנגר, כדי לדון באימוץ מודל דומה לזה של משרדו בארצות הברית. מאסק הציע שרון פול, חבר הקונגרס לשעבר בעל עמדות ליברטריאניות ישתף פעולה עם המחלקה. מאסק הבטיח שהוא "יוציא את הממשלה מהגב של האנשים ומהכיס שלהם". ב-28 באוקטובר 2024, בעצרת טראמפ במדיסון סקוור גארדן, טען מאסק כי ה-DOGE יכול להסיר 2 טריליון דולר מהחוב הלאומי.
טראמפ הצהיר כי עבודת המחלקה "תסתיים" לא יאוחר מ-4 ביולי 2026, יום השנה ה-250 לחתימה על הכרזת העצמאות של ארצות הברית, במקביל לחגיגות "חצי המאה של אמריקה" ולקידום יוזמת "היריד האמריקאי הגדול". לדבריו, תוצרי המחלקה יהיו "המתנה המושלמת לאמריקה". למרות השם, לא ברור אם DOGE תהיה מחלקה פדרלית מבצעת, ועדה נשיאותית, או חלק ממשרד הרשות המבצעת של נשיא ארצות הברית.
ראשי התיבות "DOGE" ככל הנראה רומזים לדוז'קוין, מטבע קריפטוגרפי החביב על מאסק, אשר עצמו מבוסס על המם האינטרנטי "Doge".
ביקורת

מחלקת DOGE פיטרה כ-10% מכלל עובדי המרכזים לבקרת מחלות ומניעתן והמכונים הלאומיים לבריאות. פירוק מערכות בריאות ציבוריות הוא תהליך מקדם הפרטה שעניינו הקטנת ההוצאה הציבורית, אך יש לו השפעות ארוכות טווח ליבתיות: התחרות אשר נוצרת מההפרטה מובילה להתרחבות פערים כלכליים-חברתיים. ההפרטה עשויה ליצור מונופול או אוליגופול פרטי, המווסת את מצב המשק למטרות רווח. הפרטה יוצרת בסיס לגדילת מקורות ההון הפרטי במשק על חשבון ההון הציבורי, ועל כן מחלישה את המגזר הציבורי בטווח הארוך.
הערות שוליים

1 2  Beech, Eric (12 בנובמבר 2024). "Trump says Elon Musk, Vivek Ramaswamy will lead the Department of Government Efficiency". Reuters. {{cite web}}:  (עזרה)
↑  אסף רוזנצוייג, ‏מהפכה בארה"ב: רגעים לתחילת כהונתו - עשרות ההחלטות המיידיות של טראמפ, באתר ‏מאקו‏, 21 בינואר 2025
↑  "Milei brindó un nuevo apoyo a Sturzenegger y afirmó que Elon Musk imitará su gestión en EEUU". infobae (בEuropean Spanish). 8 בנובמבר 2024. נבדק ב-13 בנובמבר 2024. {{cite web}}:  (עזרה)
↑  Healy, Patricia. "Elon Musk puts spotlight on ... Department of Government Efficiency? | Cumberland Comment". USA TODAY (באנגלית אמריקאית). נבדק ב-9 בנובמבר 2024. {{cite web}}:  (עזרה)
↑  "Ron Paul vows to join Elon Musk, help eliminate government waste in a Trump admin". The Hill. 5 בנובמבר 2024. {{cite web}}:  (עזרה)
↑  "WATCH LIVE: Trump holds campaign rally at Madison Square Garden in New York" (video). youtube.com (באנגלית). PBS NewsHour. 28 באוקטובר 2024. {{cite web}}:  (עזרה)
↑  Nazzaro, Miranda (13 בנובמבר 2024). "Elon Musk, Vivek Ramaswamy to lead Trump's Department of Government Efficiency (DOGE)". The Hill (באנגלית אמריקאית). נבדק ב-13 בנובמבר 2024. {{cite web}}:  (עזרה)
↑  Henderson, O. Kay (7 בנובמבר 2024). "Trump's 'Great American Fair' idea on Iowa State Fairgrounds recirculates". Radio Iowa (באנגלית אמריקאית). נבדק ב-13 בנובמבר 2024. {{cite web}}:  (עזרה)
↑  McGrath, Catherine (18 באוקטובר 2024). "Dogecoin soars 15% as Elon Musk replies 'D.O.G.E' to question about proposed Department of Government Efficiency". Fortune Crypto. נבדק ב-13 בנובמבר 2024. {{cite web}}:  (עזרה)
↑  דותן, יואב וברק מדינה, חוקיות ההפרטה של אספקת שירותים ציבוריים, משפטים 37, 2007
↑  שילה רולף, השפעת ההפרטות על עובדים ויחסי עבודה, על מחירים ועל רמת השירות - סקירה עולמית, באתר מרכז המחקר והמידע של הכנסת, ‏21 ביולי 2004
רבי חנינא בן דוסא

ערך זה עוסק ברבי חנינא בן דוסא. אם התכוונתם לאישים אחרים בשם זה, ראו .
| --- | --- |
הכניסה למתחם הקבר המיוחס לרבי חנינא בן דוסא (ואשתו) מימי הביניים בכפר עראבה
הכניסה למתחם הקבר המיוחס לרבי חנינא בן דוסא (ואשתו) מימי הביניים בכפר עראבה
 לידה:  המאה ה-1 האימפריה הרומית פרובינקיה יודיאה, האימפריה הרומית
 פטירה:  המאה ה-1 האימפריה הרומית פרובינקיה יודיאה, האימפריה הרומית
 כינוי:  חנינא בני, איש מעשה, חסיד
 מקום קבורה:  ישראל עראבה
 מדינה:  האימפריה הרומית האימפריה הרומית
 מקום מגורים:  ערב
 מקום פעילות:  ערב, ירושלים, בית המקדש השני
 תקופת הפעילות:  דור ראשון לתנאים
 השתייכות:  חז"ל, תנאים
 תחומי עיסוק:  כיתות אבנים
 רבותיו:  רבן יוחנן בן זכאי
 תלמידיו:  רבי ישעיה
 בני דורו:  נחוניא חופר שיחין, רבן יוחנן בן זכאי, בנו של רבן יוחנן בן זכאי, חמורו של רבי חנינא בן דוסא, (אגרת בת מחלת)
 בת זוג:  אשתו של רבי חנינא בן דוסא
 אב:  רבי דוסא בן הרכינס (השערה מהמאה ה-14)
 צאצאים:  בת, בן רב סעדיה בן יוסף אלפיומי גאון ((מסורת מהמאה ה-12)
רבי חַנִינָה בֶן דוֹסָה היה תנא בן הדור הראשון, בסוף ימי בית שני. תלמידו של רבן יוחנן בן זכאי. מתורתו נשתמרו במשנה ובגמרא אמרות המייחסות חשיבות רבה ליחסים שבין אדם לחברו ומדגישות את חשיבות המעשה על פני הלימוד.
ביוגרפיה

התגורר בעיר ערב (כיום העיר עראבה) שבגליל (שם מצוי קבר שמיוחס אליו) ולמד אצל רבן יוחנן בן זכאי, שגר אף הוא באותה עיר.
אשתורי הפרחי (1280-1355 בקירוב) טען בספרו כפתור ופרח שרבי חנינא היה בנו של רבי דוסא בן הרכינס, אמנם כמה חוקרים שללו השערה זו.
בספרות חז"ל מופיע רבי חנינא בעיקר בהקשרים ניסיים,
בתפילתו היה האל מרפא את החולים:
אמרו עליו, על רבי חנינא בן דוסה, שהיה מתפלל על החולין, ואומר: "זה חי", ו"זה מת". אמרו לו: מנין אתה יודע? אמר להם: אם שגרה תפלתי בפי, יודע אני שהוא מְקֻבָּל; ואם לאו, יודע אני שהוא מְטֹרָף.
ברכתו גרמה לקורות עץ קצרות מדי של אישה ענייה להספיק לבניית בית שלם ולחומץ שבו הודלקו נרות השבת של בתו לדלוק שבת שלמה, כאילו היה שמן. בתוספתא מסופר שנחש הכיש אותו כששהה בתפילת עמידה, אך הוא כלל לא שם לב, והנחש מת. ואילו בתלמוד בבלי מובאת הברייתא הבאה:
[תנו רבנן]. מעשה במקום אחד שהיה בו ערוד אחד. והיה מזיק את הבריות. באו והודיעו [לרבי] חנינא בן דוסא. [אמר] להם. הראו לי את חורו. לקח עקבו והניחו על פתחו. יצא ונשכו ומת. נטלו על כתפו והביאו לבית המדרש. [אמר] להם. בני. ראו שאין ערוד ממית אלא חטא ממית. באותה שעה אמרו. אוי לו לאדם שפגע לו ערוד. ואוי לו לערוד שפגע בו [רבי] חנינא בן דוסא.
בכמה אגדות מוזכר עוניו של רבי חנינא בן דוסא. הוא ואשתו מובאים כדוגמה לבני אדם שיקבלו שכר על מעשיהם רק בעולם הבא. אגדה אחת מספרת על חכמים שנסעו בים ומצאו תיבה של אבנים יקרות המונחת במעמקי הים וכרישים שומרים עליה. לאחר שלא הצליחו לקחת את התיבה, יצאה בת קול מן השמים ואמרה להם לעזוב את התיבה של אשת רבי חנינא, תיבה שבעולם הבא אשת רבי חנינא תשים בה את התכלת של הצדיקים. באגדה אחרת, הממחישה את אפשרות השכר בעולם הזה אל מול השכר בעולם הבא, ירדה מן השמים רגל של שולחן זהב כדי לעזור לרבי חנינא ואשתו שהיו עניים מאוד, וכשרבי חנינא בן דוסא ואשתו הבינו שבתמורה לרגל לעתיד לבוא ישבו כל הצדיקים בגן עדן על שולחנות בעלי שלוש רגלים והם ישבו על שולחן של שתי רגלים, החזירו את המתנה לשמים.
עוניו של רבי חנינא בן דוסא מוזכר גם בהקשר החברתי, מלבד ההקשר התאולוגי: הוא ואשתו העמידו פנים כאילו יש להם מה לאכול כדי לא לקבל צדקה מידי אחרים.
רבי חנינא הוזכר בגמרא כמי שכל העולם מתקיים בזכותו: ”בת קול יוצאת מהר חורב ואומרת: כל העולם כולו ניזון בשביל חנינא בני, וחנינא בני דיו בקב חרובין מערב שבת לערב שבת”. במקום אחר מובא שהוא פגש בלילה באגרת בת מחלת (מזיקה) שאמרה לו: לולי מכריזים ברקיע היזהרו ברבי חנינא ובתורתו, היית בסכנה. נענה רבי חנינא: אם חשוב אני בשמים, גוזרני שלא תעברי במקום יישוב לעולם. ביקשה ממנו אגרת שיניח לה זמן מועט בו תוכל לשוטט מעט, והוא העניק לה רשות לשוטט בלילי רביעיות ובלילי שבתות, בו (לפי מנהג הימים ההם) האנשים בביתם.
המשנה מעידה על רבי חנינא בן דוסא כי ”משמת רבי חנינא בן דוסא, בטלו אנשי מעשה” (עושי מעשים טובים או עושי מעשה נסים).
דוגמה נפוצה על כך שהקדוש ברוך הוא שומר אף בהמתן של צדיקים שהם בדרגה גבוהה ביותר, היא חמורו של רבי חנינא בן דוסא, שגנבוהו שודדים, וסירב לאכול מהתבואה כיון שלא עוּשׂרה. הסיפור מלמד שהוויית חייו של רבי חנינא בן דוסא התפשטה אף על קנייניו.
לפי עדויות מאוחרות, רבי סעדיה גאון היה מצאצאיו של התנא רבי חנינא בן דוסא, ונטען כי היה כהן. אולם מתנגדיו כינו אותו מקהל גרים.
קברו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מקום קבורתו אינו מתואר בספרות חז"ל, וקיימות מספר מסורות לגביו. המרכזית מבניהם היא בעראבה – עיר מגוריו.
ייחוס קברו בעראבה קדום באופן יחסי מקברי הצדיקים אחרים, היות שקברו היווה מוקד עלייה לרגל עוד בתקופת הגאונים.
קברו > עראבה

ב"רשימת כנסיות אליהו", הרשימה העתיקה ביותר של אתרים קדושים בארץ ישראל שהתגלתה עד כה ושטרם פורסמה לציבור הרחב, מוזכר מקום קבורתו בעראבה.
עולי רגל רבים מימי הביניים תיארו את מקום קבורתו בעראבה. המסע "תוצאות ארץ ישראל" (1270-1320 בקירוב), מתאר לראשונה את קברם של רבי חנינא ואשתו בעראבה.
קברו > עין זיתים (המאה ה-13)

יעקב השליח (1258–1270 לערך) מתאר את קברו של רבי חנינא בעראבה, אך גם בעין זיתים, לצד קברו של רבי יהודה בר אִלְעָאי ותלמידיהם.
קברו > צפת / בית חנינא (המאה ה-14)

יצחק חילו (1333 לערך), מתאר את קברו של רבי חנינא בצפת אך גם בבית חנינא.
מאמרותיו

רבי חנינה בן דוסה אומר: כל שיראת חטאו קודמת לחכמתו, חכמתו מתקיימת; חכמתו קודמת ליראת חטאו, אין חכמתו מתקימת.
הוא היה אומר: כל שמעשיו מרבים מחכמתו, חכמתו מתקימת; חכמתו מרבה ממעשיו, אין חכמתו מתקימת.
הוא היה אומר: כל שרוח הבריות נוחה ממנו; וכל שאין רוח הבריות נוחה ממנו (הימנו), אין רוח המקום נוחה ממנו.
בתרבות

בשנת 1998 יצא סרט קולנוע חרדי הראשון בהיסטוריה של האחים יהודה ואברהם גרובייס בשם 'לא תוכל להתעלם' העוסק בסיפור חייו של רבי חנינא.
לקריאה נוספת

הרב יהודה לייב פישמן מימון (עורך), רבי חנינא בן דוסא, יחוסי תנאים ואמוראים, ירושלים, תשכ"ג 1963, עמ' תל"ח–ת"מ, באתר אוצר החכמה (צפייה מוגבלת למנויים)
בנימין לאו, "יראתו קודמת לחוכמתו: ר' חנינא בן דוסא", בספרו: חכמים, כרך ראשון: ימי בית שני, ידיעות ספרים, 2006, עמ' 83-72.
עידן דשא (עורך), פרקי דרבי חנינא בן דוסא, בתוך: ספר ילקוט מדרשים חלק שביעי, צפת, תשע"ז, עמודים רנא - רסט.
ביאורים

↑  שנו חכמים. הנוסח בכתב היד: ת'ר
↑  בכתב היד: לר'
↑  בכתב היד: אמ'
↑  בכתב היד: אמ'
↑  בכתב היד: ר'
מפרץ

מפרץ בצרפת
תצלום אוויר של מפרץ לה קונצ'ה בסן סבסטיאן שבספרד
מִפְרָץ (גם לְשׁוֹן יָם) הוא אזור גאוגרפי שבו הים "פורץ" לתוך היבשה ויוצר אזור שבו הים מוקף ביבשה משלושה כיוונים (בסביבות 240 מעלות). סוגי מפרצים זוכים לכינויים שונים. כך למשל מפרץ צר שחופיו צוקיים מכונה פיורד, וכאשר רצועת חול מפרידה בין המפרץ לבין גוף המים העיקרי הוא מכונה לגונה. מפרצים גדולים במיוחד מקבלים לעיתים את השם "ים" – כך למשל הים האדום הוא למעשה מפרץ של האוקיינוס ההודי.
היווצרות מפרץ

לשון יבשה ומפרצים הם תוצאה של שחיקה מתמשכת של סלעים על ידי גלים, רוח וגשם. צורתם משתנה לאורך זמן עקב שחיקה זו, ותלויה גם בסוג הסלע. גורמים נוספים, כמו תנועות טקטוניות ועליית מפלס הים, משפיעים אף הם על עיצוב החוף. הבנת תהליכים אלו חשובה לניהול חופי הים ופיתוחם באופן בר קיימא.
נמלי מפרץ

מפרצים נהנים מיתרון גאוגרפי המאפשר הקמת נמלים, חיבור נוח לרשתות תחבורה ונגישות לנתיבי שיט בין-לאומיים. יתרונות אלו תורמים ליעילות תחבורתית, הפחתת עלויות וזמן משלוח, וחיבור יעיל לשווקים בין-לאומיים. כתוצאה מכך, מפרצים רבים הפכו למרכזי מסחר ותעשייה בין-לאומיים.
מפרצים מושכים התיישבות אנושית בזכות הגנה מפני מזג אוויר קשה, אדמה פורייה, שפע דגים וגישה נוחה לים. חשיבותם גדלה עוד יותר עם התפתחות הסחר הבין-לאומי, כיוון שהפכו למיקום אידיאלי להקמת נמלים.
ערים באזור המפרץ מהוות יעד תיירותי חשוב ובנו תשתית תיירותית משמעותית, עם נמל תעופה ראשי ונמל ימי גדול. נמל ג'בל עלי (אנ'), שנבנה בשנות ה-70, הוא הנמל המלאכותי הגדול בעולם שמהווה מקום תיירותי ותעסוקתי.
מפרצים בישראל

חופי ישראל זרועי מפרצים רבים, לאורך הים התיכון, ים המלח וים סוף. כל אחד מהם אוצר בתוכו יופי ייחודי, משאבי טבע עשירים וחשיבות תיירותית, כלכלית ואקולוגית רבה.
גודלם, צורתם ועומקם של המפרצים משתנים, החל ממפרצונים קטנים וחבויים ועד מפרצים רחבים ופתוחים. היווצרותם קשורה לתהליכים גאולוגיים, והם משמשים בית גידול ייחודי למגוון רחב של יצורים ימיים, בהם דגים, אלמוגים וצמחייה ימית.
מפרצי ישראל הם לא רק נכס טבע יפהפה, אלא גם תורמים רבות לכלכלת המדינה ולרווחת תושביה. הם מהווים מקור תעסוקה חשוב, מוקד תיירותי מושך ומרכז לפעילויות פנאי וספורט מגוונות.
מפרצים בולטים בישראל כוללים את מפרץ אילת, מפרץ חיפה ומפרץ דור.
גלריה

מפרץ היל בקווינסלנד שבאוסטרליה
מפרץ חיפה, במבט מדרום לצפון
צילום, הפונה צפונה, של חצי האי סיני, מפרץ סואץ ומפרץ אילת, כפי שצולם ממעבורת החלל קולומביה ב-1991
ראו גם

מפרצון
סטאק
חצי אי
הערות שוליים

↑  Describe and explain the formation of headlands and bays., Study Mind (באנגלית אמריקאית)
↑  Mingxia Zheng, Feng Lian, Zhongzhen Yang, Study on the transport advantage and optimal port scale of a Bay Area, Ocean & Coastal Management, 2022, עמ' 4
↑  Vic Lang'at Junior, What Is A Bay?, WorldAtlas, ‏2019-05-07 (באנגלית אמריקאית)
↑  Prof. Herbert Girardet, A Future for Gulf Cities, World Future council, 2012, עמ' 11
| גאוגרפיה פיזית |
| --- | --- | --- |
| תחומים | גאוגרפיה סביבתית • גאומורפולוגיה • הידרולוגיה והידרוגרפיה • חקר קרחונים • מדעי האטמוספירה • מטאורולוגיה • קלימטולוגיה • פלאוקלימטולוגיה • אוקיינוגרפיה • אוקיינוגרפיה פיזיקלית • אוקיינוגרפיה כימית • אוקיינוגרפיה ביולוגית • אוקיינוגרפיה מטאורולוגית |  |
| מונחים יבשתיים | קרקע • טקטוניקת הלוחות • יבשת • מצר יבשה • ארכיפלג • אי • חצי אי • אטול • מדבר • נווה מדבר • חולות נודדים • חולית • ערבה • סוואנה |  |
| מונחים ימיים | אוקיינוס • ים • זרם ים • אגם • מעיין • נהר • נחל • דלתה • מפרץ • מפרצון • מצר ים • יובל |  |
ראו גם גאוגרפיה פיזית – מונחים
| --- | --- |
בקרת זהויות :  NLI: 987007282424205171  BnF: cb11977336t (data)  GND: 4122970-8  LCCN: sh85012515  LNB: 000059435  NARA: 10675884  NDL: 00575915
שחרור תדמור (2016)

המתקפה על תדמור הוא מבצע צבאי חלק ממלחמת האזרחים בסוריה, במהלכו יחידות צבא סוריה והכוחות המיוחדים הרוסיים, בגיבוי המינהל הראשי של המטה הכללי הרוסי שחררו את העיר תדמור ואת החלק המודרני שלה - העיר תדמור מידי חמושים של המדינה האסלאמית. המבצע נמשך בתאריכים 9–27 במרץ 2016 והסתיים בשחרור מוחלט של העיר וסביבתה.
הכנות

החל מ-9 במרץ ביצעו כוחות האוויר והחלל הרוסיים גיחות ותקיפות אוויריות על עמדות טרור ליד תדמור וכן על שיירות של חמושים בראקה ודיר א-זור כתמיכה לכוחות הקרקע ולוחמי הכוחות למבצעים מיוחדים ששהו בשטח.
המבצע > התקדמות צבא סוריה

ב-13 במרץ 2016 צבא סוריה החל במבצע לשחרור העיר תדמור.
ב-14 במרץ 2016 הכוחות הסוריים כבשו שתיים מתוך שלוש גבעות אסטרטגיות – "גבעה 800" ו"גבעה 853" בדרום מזרח תדמור. בקרבות נהרג אחד האמירים של תדמור, חליל מוחמד. ב-15 במרץ 2016 הצבא הסורי בתמיכת חיל האוויר הרוסי הצליח לכבוש עמדות אסטרטגיות על "גבעת 939", מערבית לתדמור. ב-17 במרץ 2016 לוחמי המדינה האסלאמית ניסו ללא הצלחה לתקוף את "גבעה 939". בהמשך היום הגיעה תגבורת סורית של נחתים ולוחמי חזבאללה. המדינה האסלאמית פרסמה באותו יום סרטון בו נראה הרג חייל רוסי, כשנראית בו גוויית חייל שנורתה, דאעש טענו כי הרגו 5 חיילים רוסיים, שעות לאחר מכן פורסמו תצלומים שצילם כנראה אחד החיילים הרוסים.
ב-18 במרץ 2016 כוחות הממשלה הרגו את אמיר תדמור השני, סולטאן בין עבדל-רחמן. ב-23 במרץ 2016 נודע שהצבא הסורי השתלט על השטח ההיסטורי של העיר תדמור בסיוע הכוחות למבצעים מיוחדים של צבא רוסיה.
ב-24 במרץ 2016 פורסם דבר מותו של הקצין אלכסנדר פרוחורנקו, קצין הכוחות למבצעים מיוחדים, סמוך לתדמור: כדי להימנע מלהילכד בידי דאעש, הוא נאלץ להורות למטה לשלוח מטוסים להפציץ את המחבלים איתו ביחד. זה קרה כשכוחות ממשלת סוריה שחררו את החלק ההיסטורי של תדמור מידי מחבלי דאעש. ב-25 במרץ 2016 הצבא הסורי שחרר את המצודה ההיסטורית על שם פח'ר א-דין השני, הסמוכה לעיר. בדרום מערב העיר שוחררו מסעדות, בתי מלון, מצודה והנקרופול של תדמור. למחרת, ב-26 במרץ 2016 לוחמי המדינה האסלאמית התבצרו בצפון העיר וניטשו קרבות עזים. במהלך היממה חיל האוויר הרוסי ביצע 40 גיחות מעל תדמור והפציץ 158 עמדות מחבלים בהפצצות שהביאו למותם של 100 מחבלים, 4 טנקים, 3 מערכות ארטילריה, 4 מחסני תחמושת ו-5 רכבים משוריינים.
ב-27 במרץ 2016 סוריה שחררה את העיר כולה מידי המדינה האסלמית, כאשר חיל האוויר הרוסי מבצע תקיפות גיבוי במהלכן חוסלו 80 מחבלים.
ב-28 במרץ 2016 ראש המטה הכללי הרוסי ולרי גרסימוב דיווח כי תדמור שוחררה בסיוע של כוחות האוויר והחלל של רוסיה, כוחות ספצנאז, יועצים צבאיים וקציני הכוחות למבצעים מיוחדים של צבא רוסיה בגיבוי המינהל הראשי של המטה הכללי הרוסי. באותו יום במרכז העיר תדמור הונף בשעה 15:00 בשעון מקומי דגל סוריה.
על פי צו של נשיא רוסיה ולדימיר פוטין, המרכז לנטרול פצצות של הכוחות המזוינים של הפדרציה הרוסית לקח חלק במבצע לסילוק פצצות בעיר בשיתוף האקדמיה הרוסית למדעים ומוזיאון ההרמיטאז' הממלכתי כחלק ממאמצי שיקום המונומנטים ההיסטוריים של העיר. החלק האדריכלי וההיסטורי של תדמור נוקה לחלוטין על ידי מומחים רוסים עד 21 באפריל 2016.
ב-31 במרץ 2016 נודע שחיל האוויר הרוסי ערך 500 גיחות במהלכן נפגעו 2,000 מטרות כולל יעדי ארגון המדינה האסלאמית בא-רקה. בגיחות השתתפו גם מסוקי מיל מי-28.
ב-5 במאי 2016 התזמורת הסימפונית של תיאטרון מריאינסקי בניצוחו של ואלרי גרגייב ערכה קונצרט באמפיתיאטרון העתיק של תדמור, ששוחרר על ידי הצבא הסורי בסיוע כוחות האוויר והחלל הרוסיים מידי המדינה האסלאמית. הקונצרט נערך במסגרת חגיגות יום הניצחון והוקדש לזכר ח'אלד אל-אסעד והקצין הרוסי אלכסנדר פרוחורנקו.
על פי דיווחים בתקשורת, ב-8 במאי 2016 החל הצבא הרוסי להקים בסיס צבאי חדש באזור תדמור, לא הרחק משדה התעופה הצבאי, שיהווה מרכז להכנת מבצעים נגד חמושי דאעש. כך, בצילומי סוכנות הידיעות הצרפתית מהמקום זוהו מערכות ההגנה האווירית פנציר-S1 שהוצבו במקום. משרד ההגנה הרוסי הכחיש מידע אודות הקמת בסיס צבאי בתדמור וקבע כי בתצלומי הלוויין שפורסמו נראה מחנה זמני.